Document ID: /roh_data/filtered/fineweb-2-filterrobots_roh.jsonl.gz/9429

Fin uss han las cassas da malsauns surpiglià custs da fisioterapia e psicoterapia. Las bleras ulteriuras malsognas ch'accumpognan trisomia 21 valan gia sco mendas da naschientscha.
Cun questa decisiun reagescha il Cussegl federal sin in'incumbensa dal parlament. Ils custs, che resultan tras questa decisiun per la cassa d’invaliditad na sa laschian betg anc eruir precisamain, scriva il Departament federal da l’intern. Tenor la sda vegn la mesira a custar plirs milliuns francs ad onn.
La decisiun è in levgiament per las finanzas dals pertutgads e lur famiglias, cun quai ch’i na dat nagina franschisa tar la cassa d’invaliditad.
RR novitads 15:00